*Apstiprināti LĀB SP*

*07.08.2018. sēdē.*

**Profesionālās darbības pārskata vērtēšanas kritēriji arodveselības un arodslimību ārsta specialitātē.**

Arodveselības un arodslimību ārsts veic arodslimību, ar darbu saistīto slimību un darba traumu diagnostiku, ārstēšanu un pacientu rehabilitāciju, pēta darba vides ietekmi uz cilvēka organismu, vērtē darba vides izraisītās patoloģiskās pārmaiņas, arodslimības, ar darbu saistītās slimības un darba traumas, izstrādā preventīvos pasākumus un priekšlikumus darba apstākļu optimizācijai, kā arī risina darba ekspertīzes jautājumus.

Resertifikācijā LĀB SK arodveselības un arodslimību ārsta specialitātē komisija izvērtē profesionālās darbības pārskatu un nepieciešamības gadījumā veic arī pārrunas ar resertificējamo ārstniecības personu.

Galvenie profesionālās darbības kritēriji ir sekojoši.

1. Ieņemamais amats un amata pienākumi.
2. Vai piedalās nodarbināto obligātās veselības pārbaudēs (OVP). Cik un kādos uzņēmumos, cik nodarbināto gadā apskata. Vai apmeklē uzņēmumu pirms OVP: a) piedalās darba apstākļu novērtēšanā; b) iepazīstas ar darba vietu.
3. Vai konstatē nodarbinātajiem arodslimību pazīmes. Cik nodarbināto ar arodslimību pazīmēm ir nosūtījis konsultācijai uz arodslimību centru pēdējos 5 gados.
4. Vai konsultē kā arodslimību ārsts poliklīnikā, stacionārā, veselības centrā u.c.
5. Vai sniedz augsti kvalificētu profesionālo palīdzību akūtu un hronisku arodslimību diagnostikā, ārstēšanā, profilaksē un pacientu rehabilitācijā.
6. Vai plāno un izmanto profilaktiskos pasākumus arodslimību novēršanai.
7. Vai risina darba ekspertīzes jautājumus ar arodslimībām slimiem pacientiem pārejošas un stabilas darba nespējas gadījumos.
8. Vai iekārto darbā aroda invalīdus.
9. Vai veic sabiedrības, nesertificētu ārstu, veselības aprūpes darbinieku un medicīnas studentu izglītošanu arodslimību, ar darbu saistīto slimību un darba traumu jautājumos.
10. Vai ievēro medicīnas ētikas principus un profesionālo darbību reglamentējošos normatīvos aktus.
11. Savas darbības veikšanai sertificētam arodslimību ārstam nepieciešamas teorētiskās zināšanas un praktiskās iemaņas. Komisijas locekļi var uzdot kādu no minētajiem jautājumiem: 1. arodslimību etioloģija, patoģenēze, klīnisko aina, diagnostika, ārstēšana, profilakse; rehabilitācija.